หุ้น29ธ.ค.ปิดบวกอีก6จุด
หุ้นไทย 29 ธงค.ปิดที่ 1,034.59จุด บวก 6.26 จุด มูลค่าซื้อขาย 22,654 ล้านบาท คาดพรุ่งนี้ดัชนียังปรับขึ้นต่อเนื่อง&nbsp;
29 ธ.ค. 2553

หุ้นไทย 29 ธงค.ปิดที่ 1,034.59จุด บวก 6.26 จุด มูลค่าซื้อขาย 22,654 ล้านบาท คาดพรุ่งนี้ดัชนียังปรับขึ้นต่อเนื่อง 
ดัชนีหุ้นวันที่ 29 ธ.ค. ปิดที่ 1,034.59 จุด เพิ่มขึ้น 6.26 จุด หรือ 0.61 % แตะระดับสูงสุด 1,036.46 จุด และระดับต่ำสุดที่ 1,030.84 จุด มูลค่าการซื้อขาย 22,654 ล้านบาท
น.ส.ธีรดา ชาญยิ่งยงค์ ผู้ช่วยผุ้อำนวยการอาวุโส ฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ดัชนีวันนี้ปรับขึ้นต่อในทิศทางเดียวกับภูมิภาค ส่วนของตลาดหุ้นไทยปรับขึ้นต่อได้จากแรงโหมที่นักลงทุนสถาบันเข้าซื้อกองทุนหุ้นระยาว (LTF) และกองทุนสำรองเลี้ยงชีพ (RMF) ประกอบกับยังมีปรับบวกต่อเนื่องจากราคาน้ำมันดิบยังทรงตัวในระดับสูง ทำให้เข้ามาซื้อในกลุ่มขนาดใหญ่ โดยเฉพาะพลังงาน
อย่างไรก็ดี การเคลื่อนไหวของดัชนีพรุ่งนี้ (29ธ.ค.) คาดว่ายังปรับขึ้นได้ต่อ โดยขึ้นจากปัจจัยเดิมที่ไม่ต่างจากวันนี้เพราะใกล้สิ้นปีหยุดเทศกาลปีใหม่ จีงไม่มีปัจจัยใหม่เข้ามาสนับสนุนการลงทุน 
ประเมินกรอบแนวต้านที่ 1,040-1,047 จุด และแนวรับที่ 1,024-1,030 จุด ขณะที่กลยุทธ์ลงทุนพรุ่งนี้ยังคงแนะนำให้ถือหุ้นข้ามปี แต่ระยะสั้นเพอเก็งกำไรหุ้นพลังงานได้
หลักทรัพย์ที่มีมูลค่าการซื้อขายสูงสุด 5 อันดับ ได้แก่ 
TRUE       มูลค่าการซื้อขาย 3,193 ล้านบาท ปิดที่ 7.20 บาท เพิ่มขึ้น 0.20 บาท (+2.86%) 
IRPC        มูลค่าการซื้อขาย 1,286, ล้านบาท ปิดที่ 6.25 บาท ลดลง 0.05 บาท (-0.79%)
SCB         มูลค่าการซื้อขาย 1,094 ล้านบาท ปิดที่ 105.00 บาท เพิ่มขึ้น 1.00 บาท (+0.96%)  
BANPU    มูลค่าการซื้อขาย 1,009, ล้านบาท ปิดที่ 788.00 บาท เพิ่มขึ้น 8.00 บาท (+1.03%)  
PTTEP      มูลค่าการซื้อขาย 935 ล้านบาท ปิดที่ 167.00 บาท ลดลง 2.00 บาท (-1.18%)